b'\n_START_ARTICLE_\nB\xc3\xa1b\n_START_PARAGRAPH_\nSi Siyyid `Al\xc3\xad Mu\xe1\xb8\xa5ammad Sh\xc3\xadr\xc3\xa1z\xc3\xad (Persa: \xd8\xb3\xd9\x8a\xd8\xaf \xd8\xb9\xd9\x84\xdb\x8c \xe2\x80\x8c\xd9\x85\xd8\xad\xd9\x85\xd8\xaf \xd8\xb4\xdb\x8c\xd8\xb1\xd8\xa7\xd8\xb2\xdb\x8c) (20 Oktubre 1819 \xe2\x80\x93 9 Hulyo 1850) ay ang nagtatag ng B\xc3\xa1bismo, at isa sa tatlong pangunahing pigura sa Pananampalatayang Bah\xc3\xa1\'\xc3\xad. Isa siyang mangangalakal mula sa Sh\xc3\xadr\xc3\xa1z, Persiya, na nagpahayag, sa gulang na dalawampu\'t-apat (noong 23 Mayo 1844), na siya ang pinangakong Q\xc3\xa1\'im (o Mahdi). Pagkatapos ng pagpapahayag na ito, kinuha niya ang titulong B\xc3\xa1b (Arabe: \xd8\xa8\xd8\xa7\xd8\xa8\xe2\x80\x8e) nangangahulugang "Tarangkahan". Binubuo ng ilang daang mga sulat at mga aklat (kadalasang tinatawag na mga tableta) na kanyang sinabi ang mga pag-angking mesiyaniko at binigyan kahulugan ang mga pagtuturo, na binubuo ng isang bagong shar\xc3\xad\'ah o batas pang-relihiyon. Sa kalaunan, nakakuha ng mga libo-libong mga tagasuporta, na nakakapinsalang nilabanan ng mga klerikong Shi\'a sa Iran, at sinugpo ng pamahalaang Iran na nagdulot sa libo-libong mga tagasunod, tinatawag na B\xc3\xa1b\xc3\xads, na usigin at patayin. Noong 1850, binaril si B\xc3\xa1b sa isang grupo ng nagpapaputok sa Tabr\xc3\xadz at nasawi sa gulang na tatlumpu.'